मिरु आरो राइजोआव थानाय बिजेपि खुंथाय सोरखारआ लक’ सभा आरो आसाम बिधान सभा बिसायख’थि समाव ‘जों सोरखार सालायनो मोनोबोलानो क’स राजबंसि हारिनो एस.टि.नि मोनथाय होनाय जागोन’ होनना खोथा होदोंमोन। बे खोथा होनाय बादि फैगो बिधान सभा बिसाइख’थिनि सिगां मावफुंनानै होनो थाखाय सोरखारखौ खावलायदों। आरो क’स राजबंसिफोरखौ लानानै थगायनो नाजाबावोब्ला फैगो 2021 मायथाइनि 100 बिधान सभानि मासि लानानै सोरखार दानो सिमां नुनाय बिजेपिआ दिसपुर दखल खालामनो हानाय नङा होननानैबो गोख्रों रावजों बुंथिबावदों।